Novo, vjerovatno posljednje upozorenje Sadamu Huseinu, 20/11/02 - 2002-11-20
Predsjdnik Bush upozorio iračkog lidera da ispoštuje rezoluciju UN-a ili će se suočiti sa ”posljednjom fazom“ predsjednikovanja Irakom.
Govoreći na novinskoj konferenicji održanoj sa češkim predsjendikom Vaclavom Havelom , predsjenedik Bush je kazao da će članice NATO saveza razmotriti posljedice za Irak ukoliko se ova zemlja ne povinuje rezoluciji UN-a. On je ponovo upozorio iračkog predsjednika da, ukoliko zaniječe posjedovanje oružja za masovno uništenje, ući će u svoju, kako je kazao posljednju fazu kao irački lider. Predsjednik je također istakao američku posvećenost svjetskom miru i odlučnost vlade u Washingtonu da pruži podršku evropskim državama. Američki predsjednik je također pozdravio porast demokracije u Rusiji, za koju je kazao da će pomoći u garantiranju svjetske sigurnosti. Medjutim, usprkos ranijim izjavama da neće biti nikakve tolerancije prema Iraku, predsjendik Bush je kazao da Washington traga za širim kontekstom odgovora na pitanje da li irački lider Sadam Husein udovoljava novoj rezoluciji UN-a. BUSH: Dogadja se to da se ljudi fokusiraju na inspektore kao krajnju instancu.Medjutim, važna stvar na kraju svega je to da li je Sadam Husein razoružan ili ne. Ono za čim ćemo mi tragati i ja se nadam , da će nam se u tome pridružiti svijet , jest da li ovaj čovjek surađuje onako kako svijet želi. Predsjednik kaže da bi irački lider Saddam Hussein mogao izabrati stvarno razoružanje, ukoliko svijet bude ujedinjen prema njemu. Medjutim, u isto vrijeme,kaže predsjednik Bush, Sjedinjene Države će pribjeći sili, ako bude potrebno.On je dodao kako se nada da će se i druge zemlje pridružiti onom što je nazvao ” koalicijom odlučnih“. On se u Pragu obratio i češkom narodu: BUSH: Važno je da češki narod shvati da je Sadam Husein trovao svoj vlastiti narod.U svom srcu on ima toliko mržnje da je spreman iskorititi oružje za masovno uništenje na samo u svom susjedstvu , već i prema vlastitom narodu.On predstavlja opasnosti i zato hoćemo vidjeti da li je shvatio poruku da se mora razoružati.-kazao je predsjendik Bush. Predsjednik Bush nije ostavio sumnje tome da će razgovarati s ostalim liderima tijekom summita u Pragu. Ipak, jasno je dao do znanja svima da neće zahtijevati i službenu podršku saveza, ako bude odlučio da poduzme vojnu akciju. Kako izvještava novinarka Glasa Amerike Paula Wolfson, time je predsjednik Bush praktički priznao da se najmanje jedna članica NATO saveza, u ovom slučaju Njemačka, protivi korištenju sile protiv režima u Baghdadu. Predsjednik Bush je naglasio medjutim, da u Pragu i dalje fokus ostaju novi izazovi koji stoje pred savezom koji je sučeljen s terorizmom. Inače, očekuje se da tijekom Praškog summita u članstvo saveza bude pozvano sedam centralno i istočno -evropksih zemalja. Proces proširenja je počeo još 1999. godine, kada su Poljska, Madjarska i Češka Republika postale prve bivše članice Warsawskog pakta, koje su dobile članstvo u sjeverno-atlantskom vojnom savezu. .. Predsjednik Bush je takodjer rekao kako će se na summitu razgovarati i o formiranju nove snage NATO-a za brzo rasporedjivanje, koja bi mogla biti slana, po potrebi, i izvan Evrope, u okviru borbe protiv terorizma: Izuzetno je važno da prepoznamo činjenicu da vojni kapaciteti i sposobnosti saveza moraju biti promijenjene kako bi se sučelile s novim prijetnjama, ukoliko želimo da NATO zaista bude relevantan u budućnosti.-kazao je on. Inače, jake mjere obezbjeđenja okružuju Prag, glavni grad Češke Republike - Osiguranje je podignuto na najveći stupanj u samom gradu, posebno od kada je policija jučer na željezničkim šinama pronašla bombu. Ceste oko zgrade američke ambasade gdje je odsjeo američki predsjednik, su blokirane , dok je bio vidljivi veliki broj stražara. Specijalne češke policijske snage patrolirale su tokom noći, provjeravajući prazne vagone kako bi bili sigurni da nema podmetnutih bombi. Vršena su i pretrage i ispitivanja mlađih ljudi u određenom broju gradskih barova , bojeći se mogućih demonstracija . Nekoliko stotina ljudi je održalo prosvjede na praškom trgu u starom grad prije sutrašnjeg otvaranja samita. Vlasti kažu da se okupilo oko 400 prosvjednika, uključujući i članove Komunističke partije Češke. Prema riječima nekih od njih, NATO savez je zastario, jer je njegova originalan funkcija bila protivteža Waršavskom paktu. Ne volimo NATO savez, mislimo da svaka zemlja koja se pridruži NATO savezu kasnije ima problema.-kaže jedan prosvjednik. Dio prosvjednika je protestiralo protiv politike predsjendika Busha o mogućnosti upotrebe sile prema Iraku, te su kazali da bi novac koji je potrošen na organiziranje samita bio bolje upotrebljen da je dat češkom narodu da se oporavi od poplava koje su razorile ovo područje ranije ove godine. U narednim danima se očekuje se prisustvo još više prosvjednika.12 hiljada policajaca i više od dvije hiljade naoružanih vojnika rasporedjeno je ulicama Praga dok američki helikopteri za nadgledanje , kao i borbeni avioni, kruže nebom.